stanford-oval/wikipedia huggingface dataset:
Hurrikaani Leslie

| Leslie |
| --- | --- |
 12.10.2018
Nimettiin::  (24.9.) 29.9.2018
Alin paine::  969
Kovin tuuli::  40 m/s
 .  Reittikartan pallot on väritetty Saffirin–Simpsonin asteikon mukaan. 012345
Aiheesta muualla
  Hurrikaani Leslie Commonsissa 
Hurrikaani Leslie on vuoden 2018 Atlantin hurrikaanikauden kahdestoista nimetty myrsky ja kuudes hurrikaani. Voimakkaimmillaan se oli alimmassa hurrikaaniluokassa Saffirin–Simpsonin hurrikaaniasteikolla. Se heikkeni välillä trooppiseksi myrskyksi mutta voimistui uudelleen hurrikaaniksi.
Subtrooppinen matalapaine sai nimen Leslie 23. syyskuuta. Siitä puuttui keskileveysasteiden matalapaineille tyypillinen rintamarakenne, mutta toisin kuin merivedestä energiansa saavat trooppiset matalapaineet, se sai pääosan energiastaan ilmakehän barokliinisesta instabiilisuudesta. Siinä oli rengasmainen pilvirakenne ja ympyrää kiertävät tuulet.
Matalapaine voimistui, ja 29. syyskuuta se määriteltiin trooppiseksi myrskyksi.
4. lokakuuta Leslie voimistui hurrikaaniksi. Sen lähestyessä Atlantin länsireunaa Kanadaa ja Yhdysvaltojen pohjoisosia varoiteltiin korkeasta aallokosta. Sateet ja kovat tuulet jäivät valtameren puolelle.
Leslie pyöri pitkään Atlantilla ja jatkoi sitten matkaansa Madeiran yli kohti Portugalia ja Espanjaa.
Hurrikaani Michael

| Michael |
| --- | --- |
 10.10.
Nimettiin::  7.10.2018
Rantautui::  10.10.2018
Kovin tuuli::  70 m/s
 .  Reittikartan pallot on väritetty Saffirin–Simpsonin asteikon mukaan. 012345
Aiheesta muualla
  Hurrikaani Michael Commonsissa 
Hurrikaani Michael on vuoden 2018 Atlantin hurrikaanikauden kolmastoista nimetty myrsky, seitsemäs hurrikaani ja 5. luokan hurrikaani  Saffirin–Simpsonin hurrikaaniasteikolla.
Se lähestyi Floridaa 10. lokakuuta, ja sen tieltä evakuoitiin 375 000 ihmistä.  Yhdysvaltojen kansallisen hurrikaanikeskuksen mukaan kyseessä on ensimmäinen tunnettu kerta, kun näin voimakas hurrikaani iskee Panhandlen alueelle eli Floridan Meksikonlahden rannikon länsiosaan. Ennustettu myrskyvuoksi oli 3–4 metriä ja sademäärä 300 mm.
Myrskyn rantautuessa sen tuulennopeus oli noin 70 m/s.
Seuraavan vuorokauden kuluessa 713 000 kotia ja yritystä oli ilman sähköä, ja ainakin kaksi ihmistä sai surmansa.
Hermosa Beach

| Hermosa Beach |
| --- | --- |
 Laituri kaupungissa.
 vaakuna

 Koordinaatit: 33°51′59″N, 118°23′59″W 
Valtio:  Yhdysvallat
Osavaltio:   Kalifornia
Piirikunta:  Los Angeles
Pinta-ala:  
 – Kokonaispinta-ala:  3,69 km²
 – Josta vettä:  0,00 km² 
Korkeus:  8 m
Väkiluku (2010):  19 506
 – Väestötiheys:  5 231.89 as./km²
Aikavyöhyke:  UTC-8 (kesäaika UTC-7)
 
 hermosabeach.gov 
Infobox OKVirheellinen NIMI-arvo: 
Hermosa Beach on kaupunki Los Angelesin piirikunnassa, Kalifornian osavaltiossa Yhdysvalloissa. Sen väkiluku oli vuoden 2010 väestönlaskennassa 19 506. Kaupunki perustettiin 14. tammikuuta 1907.
Hermosa Beachin pormestarina toimii Justin Massey.
Väestö

Kaupungin asukkaista 84,72 prosenttia on valkoisia, 6,20 prosenttia aasialaisia, 1,34 prosenttia afroamerikkalaisia ja 0,77 prosenttia intiaaneja. 3,68 prosenttia asukkaista ei ole Yhdysvaltain kansalaisia. Kaupungin väestön keski-ikä on 39,8 vuotta.
Kuvia kaupungista

Hermosa Beach Pier Plaza.
Hermosa Beachin rantaa.
Creators Syndicaten päämaja.
Aiheesta muualla

Kuvia tai muita tiedostoja aiheesta Hermosa Beach Wikimedia Commonsissa
Kaupungin kotisivut
Kalifornian osavaltio
Ilmasto | 
Piirit | 
Talous | 
Vaalit | 
Maantiede | 
Hallinto | 
Kuvernöörit |
Historia | 
Politiikka | Teemasivu
| --- | --- |
Alueet:  Antelope Valley |  Big Sur |  Central Coast |  Channel Islands |  Coachella Valley |  Cucamonga Valley |  East Bay (SF) |  Etelä-Kalifornia |  Gold Country |  Los Angelesin suuralue |  Imperial Valley |  Inland Empire | Itäinen Kalifornia |  Keskuslaakso |  Kuolemanlaakso |  Los Angeles Basin | Lost Coast |   Mojave |  North Bay (SF) |  Owens Valley |  The Peninsula |  Pomona Valley |  Redwood Empire |  Russian River |  Sacramento Valley |  Salinas Valley |  San Diegon piirikunnan pohjoisosa |  San Fernando Valley |  San Franciscon lahden ympäristö |  San Gabriel Valley |  San Joaquin Valley |  Santa Clara Valley |  Shasta Cascade |  Sierra Nevada |  Piilaakso |  Pohjois-Kalifornia |  Sonoma Valley |  Tech Coast |  Tri-Valley |  Victor Valley |  Wine Country |  Yosemiten kansallispuisto
Kaupungit (suurimmat):  Bakersfield |  Chico |  Fresno |  Los Angeles-Long Beach-Glendale |  Modesto |  Napa |  Oakland-Fremont-Hayward |  Oxnard-Thousand Oaks-Ventura |  Redding |  Riverside-San Bernardino-Ontario | Sacramento-Roseville |  Salinas |  San Diego-Carlsbad-San Marcos |  San Francisco-San Mateo-Redwood City |  San José-Sunnyvale-Santa Clara | Santa Ana-Anaheim-Irvine |  Santa Barbara-Santa Maria |  Santa Cruz-Watsonville |  Santa Rosa-Petaluma |  Stockton |  Vallejo-Fairfield |  Visalia-Porterville |  Yuba City
Piirikunnat:  Alameda |  Alpine |  Amador |  Butte |  Calaveras |  Colusa |  Contra Costa |  Del Norte |  El Dorado |  Fresno |  Glenn |  Humboldt |  Imperial |  Inyo |  Kern |  Kings |  Lake |  Lassen |  Los Angeles |  Madera |  Marin |  Mariposa |  Mendocino |  Merced |  Modoc |  Mono |  Monterey |  Napa |  Nevada |  Orange |  Placer |  Plumas |  Riverside |  Sacramento |  San Benito |  San Bernardino |  San Diego |  San Francisco |  San Joaquin |  San Luis Obispo |  San Mateo |  Santa Barbara |  Santa Clara |  Santa Cruz |  Shasta |  Sierra |  Siskiyou |  Solano |  Sonoma |  Stanislaus |  Sutter |  Tehama |  Trinity |  Tulare |  Tuolumne |  Ventura |  Yolo |  Yuba
Kahramankazan

| Kahramankazan |
| --- | --- |

 Kahramankazan
 Koordinaatit: 40°14′N, 32°41′E 
Valtio:   Turkki
Maakunta:  Ankaran maakunta
Hallinto:  
 – Pormestari:  Lokman Ertürk
Väkiluku (2019):  54 806
Infobox OKVirheellinen NIMI-arvo: 
Kahramankazan on piirikunta Turkin Ankaran maakunnassa. Vuoden 2019 väestönlaskennassa Kahramankazarin väkiluku oli 54 806.
Aiheesta muualla

Kuvia tai muita tiedostoja aiheesta Kahramankazan Wikimedia Commonsissa
Hr. Ms. Van Galen

Hr. Ms. Van Galen voi tarkoittaa seuraavia Alankomaiden kuninkaallisen laivaston aluksia:
Van Galen (1804), seitsemäntykkinen kuunari
Hr. Ms. Van Galen (1872), puurunkoinen korvetti
Hr. Ms. Van Galen (1928), Admiralen-luokan hävittäjä
Hr. Ms. Van Galen (G84), aiemmin Britannian kuninkaallisen laivaston N-luokan hävittäjä HMS Noble
Hr. Ms. Van Galen (F803), Van Speijk -luokan fregatti
Hr. Ms. Van Galen (F834), Karel Doorman -luokan ohjusfregatti
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Hr. Ms. Van Galen”, voi hakea sivunnimihaulla, laajalla sivunnimihaulla tai tekstihaulla.
Hichem Essifi

| Henkilötiedot |
| --- | --- | --- |
Syntymäaika: 27. helmikuuta 1987 (ikä 37)
Syntymäpaikka: Sousse, Tunisia
Pelipaikka: hyökkääjä
Pituus: 196 senttimetriä
Seura
Seura: Olympique de Béja
Junioriseurat
2002–2007: Stade Soussien
Seurat
| Vuodet | Seura | O (M) |
| 2007–2010 2010–2011 2011 | US Monastir Club Africain Olympique de Béja | 54 (10) 8 (0) |
Maajoukkue
| 2008–2009 |  Tunisia | 5 (2) |
 Seurajoukkueuran tilastot kattavat vain kansalliset sarjat, päivitetty 5. marraskuuta 2011.  Maajoukkueuran tilastot päivitetty 28. toukokuuta 2009.
Hichem Essifi (arab. هشام السيفي‎, s. 27. helmikuuta 1987 Sousse) on tunisialainen jalkapalloilija, pelipaikaltaan hyökkääjä. Hän edustaa Tunisian pääsarjassa pelaavaa Olympique de Béjaa.
Seurajoukkueura

Essifi aloitti ammattilaisuransa US Monastirissa kaudella 2007–2008, jolloin hän onnistui maalinteossa kolmesti. Kaudella 2008–2009 Essifi ei kyennyt tekemään kuin kaksi maalia Tunisian pääsarjassa, mutta oli tärkeässä roolissa Arabian Mestarien liigassa tehdessään muun muassa kaksi maalia irakilaista Al Quwa Al Jawiyaa vastaan. Monastirin pelit kuitenkin päättyivät neljännesvälieriin hävittyään algerialaiselle ES Sétifille.
Kesäkuussa 2010 Essifi allekirjoitti kolmen vuoden sopimuksen Club Africainin kanssa. Hän pelasi kauden aikana kahdeksan ottelua eikä tehnyt maaliakaan.
31. elokuuta Essifi siirtyi Olympique de Béjaan.
Seurajoukkueura > Maajoukkueura

Maajoukkuessa Essifi oli ensimmäistä kertaa mukana toukokuussa 2008 ja pelasi ensimmäisen ottelunsa Burundia vastaan 15. kesäkuuta 2008. Ensimmäiset kaksi maalia Essifi teki vuoden 2010 MM-karsintaottelussa Seychellejä vastaan 11. lokakuuta 2008.
Tilastot

| Seura | Kausi | Liiga> Ottelut | Liiga> Maalit | Cup> Ottelut | Cup> Maalit | Afrocup> Ottelut | Afrocup> Maalit | Yhteensä> Ottelut | Yhteensä> Maalit |
| --- | --- | --- | --- | --- | --- | --- | --- | --- | --- |
| US Monastir | 2007–2008 | 17 | 3 | - | - | - | - | 17 | 3 |
| US Monastir | 2008–2009 | 20 | 2 | 5 | 2 | 6 | 4 | 31 | 8 |
| US Monastir | 2009–2010 | 17 | 5 | - | - | - | - | 17 | 5 |
| US Monastir | Yhteensä | 54 | 10 | 5 | 2 | 6 | 4 | 65 | 16 |
| Club Africain | 2010–2011 | 8 | 0 | - | - | - | - | 8 | 0 |
| Club Africain | Yhteensä | 8 | 0 | - | - | - | - | 8 | 0 |
| Uralla yhteensä | Uralla yhteensä | 62 | 10 | 5 | 2 | 6 | 4 | 73 | 16 |
Hurrikaani Matthew

| Matthew |
| --- | --- |
 1 lokakuu 2:25 UTC
Nimettiin::  28.9.2016
Rantautui::  4.10.2016 (Haiti) 8.10.2016 (Yhdysvallat)
Alin paine::  934 hPa
Kovin tuuli::  70 m/s (160 mph)
Kuolleita::  887 (7.10.2016 mennessä)
 Matthew reitti ja voimakkuus  Reittikartan pallot on väritetty Saffirin–Simpsonin asteikon mukaan. 012345
Aiheesta muualla
  Hurrikaani Matthew Commonsissa 
Hurrikaani Matthew oli lokakuussa 2016 Karibialla liikkunut vahva trooppinen hirmumyrsky, joka vaikutti Haitiin, Jamaikaan, Kuubaan, Dominikaaniseen tasavaltaan ja Bahamaan ja joka liikkui pitkin itärannikkoa Kaakkois-Yhdysvalloissa, erityisesti Floridassa, Georgiassa, Pohjois-Carolinassa ja Etelä-Carolinassa. Se oli voimakkain alueella riehunut hirmumyrsky vuoden 2007 hurrikaani Felixin jälkeen.
Matthew oli vuoden 2016 Atlantin hurrikaanikauden neljästoista trooppinen sykloni, kolmastoista myrsky, viides hurrikaani ja toinen voimakas hurrikaani. Se kehittyi voimakkaasta trooppisesta itäaallosta, joka liikkui Afrikan rannikolla 22. syyskuuta ja joka jatkoi matkaansa länteen. Se voimistui ja luokiteltiin trooppiseksi myrskyksi 28. syyskuuta, kun se sijaitsi itään Leewardsaarista. Päivää myöhemmin se oli jo voimistunut hurrikaaniksi Leewardsaarilla ja jatkoi nopeaa kehitystään vahvistuen viidennen luokan hurrikaaniksi Saffirin–Simpsonin hurrikaaniasteikolla.
Kyseessä oli voimakkain hurrikaani Floridan itäosassa yli sataan vuoteen. Hurrikaani aiheutti paljon tuhoja Haitilla, missä raportoitiin aluksi, että melkein 300 ihmistä on kuollut myrskyn takia.
Myöhemmin Haitin kuolleiden määrän ilmoitettiin olevan lähes 900. Vaikka Matthew saapui Yhdysvaltoihin heikentyneenä, sen sateet ja myrskyvuoksi aiheuttivat paljon tulvia, ja ainakin 11 ihmistä menehtyi. Matthewin osuessa Haitiin tuulen nopeus oli 65 m/s, mutta sen rantautuessa Yhdysvaltoihin enää 33 m/s.
Hicham Mahdoufi

| 0 | 1 | 2 |
| --- | --- | --- |

Henkilötiedot
Syntymäaika: 5. elokuuta 1983 (ikä 41)
Syntymäpaikka: Khouribga, Marokko
Pelipaikka: keskikenttäpelaaja
Pituus: 180 senttimetriä
Seura
Seura:  Raja Casablanca
Seurat
| Vuodet | Seura | O (M) |
| 2001–2010 2007–2008 2007–2008 2010– |  Olympique Khouribga →  Dynamo Kiova →  Metalist Harkova  Raja Casablanca |  0 (0) 4 (0) |
Maajoukkue
| 2006– |  Marokko | 16 (1) |
 Seurajoukkueuran tilastot kattavat vain kansalliset sarjat.  Maajoukkueuran tilastot päivitetty 5. syyskuuta 2010.
Hicham Mahdoufi (arab. هشام محذوفي‎, s. 5. elokuuta 1983 Khouribga) on marokkolainen jalkapalloilija, pelipaikaltaan keskikenttäpelaaja. Hän edustaa Marokon pääsarjassa pelaavaa Raja Casablancaa.
Ura

Mahdoufi aloitti ammattilaisuransa Olympique Khouribgan joukkueessa kaudella 2001-2002. Hän pelasi joukkueessa kuuden kauden verran kunnes sai lainasopimuksen ukrainalaiseen Dynamo Kiovaan kesällä 2007. Mahdoufi ei kuitenkaan saanut peliaikaa edustusjoukkueessa ja pelasi joukkueen reservijoukkueessa. Sittemmin 30. elokuuta 2007 Dynamo Kiova julkisti lainanneensa pelaajan toiseen ukrainalaisseuraan Metalist Harkovaan. Mahdoufi ehti pelata joukkueessa neljä sarjaottelua ja kaksi UEFA Cupissa, jossa hän teki yhden maalin Evertonia vastaan.
Lainasopimuksen päätyttyä Mahdoufi palasi takaisin vanhaan seuraansa. Kesällä 2010 Mahdoufi siirtyi Raja Casablancaan.
Maajoukkueura

Maajoukkuetasolla Mahdoufi on pelannut vuodesta 2006 lähtien ja oli mukana vuoden 2008 Afrikan-kisoissa.
Aiheesta muualla

National Football Teams (englanniksi)
Marokon joukkue – Jalkapallon AM-kilpailut 2008
1 Lamyaghri |
2 Basser |
3 Mahdoufi |
4 Ouaddou |
5 el-Karkouri |
6 Erbati |
7 Alloudi |
8 Kissi |
9 el-Moubarki |
10 Sektioui |
11 Zerka |
12 Fouhami |
13 Kharja |
14 Chahiri |
15 Safri |
16 el-Mokhtari |
17 Chamakh |
18 Kabous |
19 Alioui |
20 Hadji |
21 al-Kaddouri |
22 Bagui |
23 Aboucherouane |
Valmentaja Michel
Jussi-palkinnot 1971

Jussi-palkinnot 1971 jaettiin 27. toukokuuta 1971 järjestetyssä jakotilaisuudessa Taivallahden kansakoulussa Helsingissä. Palkinnot jaettiin elokuville, jotka olivat saaneet ensi-iltansa vuonna 1970.
Voittajat

| Sarja | Voittaja | Elokuva |
| --- | --- | --- |
| Paras ohjaus | Risto Jarva | Bensaa suonissa |
| Paras tuottaja | Spede Pasanen |  |
| Paras miespääosa | Jussi Jurkka | Akseli ja Elina, Päämaja |
| Paras naispääosa | Hillevi Lagerstam | Takiaispallo |
| Paras naispääosa | Siiri Angerkoski | Aliisa |
| Paras kuvaus | Heikki Katajisto | Naisenkuvia, Anna |
| Paras televisioelokuva | Jukka Sipilä ja TV1:n työryhmä | Aliisa |
Voittajat > Kunniakirjat

9 kotimaiselle elokuvalle
18 ulkomaiselle elokuvalle
Hannes Björninen

| Hannes Björninen> Henkilötiedot |
| --- | --- |
Syntynyt: 19. lokakuuta 1995 (ikä 28) Lahti, Suomi
Kansalaisuus:   Suomi
Jääkiekkoilija
Lempinimi:  Hanu, Pensselisetä
Pelipaikka:  keskushyökkääjä
Maila:  vasen
Pituus:  185 cm
Paino:  86 kg
Seura
Seura:  Örebro
Sarja:  SHL
Pelinumero:  24
Pelaajaura
Pääsarjaura:  2014–
Aik. seurat:  Pelicans (SML) KooKoo (Mestis) Jokerit (KHL) Brynäs IF (SHL)
Hannes Antti Ilari Björninen (s. 19. lokakuuta 1995 Lahti) on suomalainen jääkiekkoilija, joka pelaa Ruotsin SHL-liigan Örebrossa. Hän on pelipaikaltaan keskushyökkääjä, mutta Björninen osaa pelata myös laidassa. Hänet on yleisesti tunnettu pelityyliltään monipuolisena kahden suunnan sentterinä, jonka erikoisosaamiseen kuuluvat aloitukset. Hän on voittanut olympiakultaa ja maailmanmestaruuden.
Ura > Maajoukkueura

| Mitalit> Maa:   Suomi.Miesten jääkiekko. Olympialaiset  | Mitalit> Maa:   Suomi.Miesten jääkiekko. Olympialaiset  | Mitalit> Maa:   Suomi.Miesten jääkiekko. Olympialaiset  | Maa:   Suomi> Miesten jääkiekko. |
| --- | --- | --- | --- |
|  Kultaa | Peking 2022 | jääkiekko |  |
| MM-kilpailut  | MM-kilpailut  | MM-kilpailut  |  |
|  Kultaa | Suomi 2022 | jääkiekko |  |
|  Hopeaa | Latvia 2021 | jääkiekko |  |
Björninen edusti Suomea Pekingin olympiakisoissa 2022. Finaaliottelussa Venäläisten olympiaurheilijoiden joukkuetta vastaan hän teki joukkueensa 2–1-voittomaaliin, joka ratkaisi Suomelle kaikkien aikojen ensimmäisen olympiakullan palloilulajeissa. Björninen sai ottelussa myös syöttöpisteen Ville Pokan tekemään 1–1-tasoitusmaaliin. Hän pelasi myös MM-kilpailuissa vuosina 2021, 2022 ja 2023, joista vuoden 2022 turnaus päättyi maailmanmestaruuteen ja vuoden 2021 turnaus hopeaan. Vuoden 2021 turnauksessa välieräottelussa Saksaa vastaan Björnisen maali jäi Suomen 2–1-voittoon päättyneen ottelun voittomaaliksi ja se ratkaisi joukkueelle finaalipaikan. Hänet valittiin Suomen ottelun parhaaksi pelaajaksi. Vuoden 2023 turnauksessa Björninen valittiin Tanskaa vastaan pelatun alkulohkon ottelun päätteeksi joukkueensa ottelun parhaaksi pelaajaksi.
Yhteensä Björninen on pelannut 73 A-maaottelua tehopistein 8+14=22. Hän teki A-maajoukkuedebyyttinsä Sweden Hockey Gamesin 7. helmikuuta 2019 Jaroslavlissa pelatussa avausottelussa Venäjää vastaan. Björninen merkittiin Suomen nelossentteriksi laidoilleen Jere Sallinen ja Eetu Luostarinen. Ensimmäisen A-maajoukkuemaalinsa Björninen teki Channel One Cupin 12. joulukuuta 2019 Plzeňissä pelatussa avausottelussa Tšekkiä vastaan. Vuoden 2023 Karjala-turnauksessa hän toimi Suomen kapteenina.
Björninen pelasi myös alle 20-vuotiaiden MM-kilpailuissa vuonna 2015. Yhteensä hän on pelannut 15 nuorten maaottelua.
Muuta

Björninen avioitui kesäkuussa 2024 Selma Pöntisen kanssa. He kihlautuivat yli kuuden vuoden yhdessäolon jälkeen kesäkuussa 2022. Hanneksen isoveli Anton Björninen on pelannut jääkiekkoa puolustajana Mestis-tasolla.
Björninen on maininnut esikuvakseen Mikko Koivun.
Heterodontosaurus

| Heterodontosaurus |
| --- | --- |

 Varhaisjurakausi  PreЄ Є O S D C P T J K Pg N      
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Ylälahko::  Dinosaurukset Dinosauria
Lahko::  †Linnunlantioiset Ornithischia
Heimo::  †Heterodontosauridae
Suku::  †Heterodontosaurus  Crompton & Charig, 1962
Laji::  tucki
Kaksiosainen nimi
 † Heterodontosaurus tucki  Crompton & Charig, 1962 
Katso myös
   Heterodontosaurus Wikispeciesissä   Heterodontosaurus Commonsissa 
Infobox OKNimi-testi OK: 
Heterodontosaurus (nimen merkitys: ”erilaishampainen lisko”) on sukupuuttoon kuollut pienten kasvinsyöjädinosaurusten suku. Se kasvoi vain 1,2 metriä pitkäksi ja noin 2,5 kiloa painavaksi. Heterodontosaurus käytti ravintonaan matalia kasveja. Tämä dinosaurus eli Etelä-Afrikassa ja Lesothossa varhaisella jurakaudella noin 205 miljoonaa vuotta sitten.
Löytäminen ja luokittelu

Eteläafrikkalaisten ja Lontoon yliopiston asiantuntijoiden johtama retkikunta löysi Etelä-Afrikasta ensimmäisen Heterodontosauruksen fossiilin, jonka Alan Charig ja Alfred Crompton nimesivät vuonna 1962. Löytö koostui pelkästä jäniksenkokoisesta kallosta. Vuonna 1976 löydettiin kuitenkin yksi täydellisimmistä ja parhaiten säilyneistä tunnetuista dinosauruksen luurangoista. Heterodontosaurus oli varhainen lintulantioinen dinosaurus. Se luokiteltiin ennen alalahkoon Ornithopoda (”linnunjalkaiset”), mutta nykyään Heterodontosauridae-heimoa pidetään Ornithopoda- ja Marginocephalia-alalahkojen kantamuotona.
Elintavat

Heterodontosaurus juoksi kahdella raajalla, mutta pystyi liikkumaan myös kaikilla neljällä raajalla. Vahvoissa eturaajoissaan Heterodontosauruksella oli pitkät, viisisormiset tarttumakädet. Erikoispiirteet olka-, ranne- ja käsinivelissä saattavat viitata siihen, että se kaivoi juuria maasta tai repi termiittikekoja auki. Nelivarpaiset takaraajat olivat yli kolmasosan pidemmät kuin eturaajat. Tällä pienikokoisella kasvinsyöjällä ei ollut muita puolustuskeinoja saalistajia vastaan kuin karkuun juokseminen. Heterodontosauruksen vihollisiin kuuluivat muun muassa varhaiset teropodit, lihaasyövät synapsidit ja nopeajalkaiset maalla liikkuneet krokotiilit.
Heterodontosaurus eli samoihin aikoihin Lesothosauruksen kanssa, mutta se oli kehittyneempi eläin kuin Lesothosaurus. Samalta seudulta on löydetty muitakin samaan heimoon kuuluneita dinosauruksia, esimerkiksi Abrictosaurus ja Lycorhinus. Varhaisjurakauden eteläisestä Afrikasta tunnetaan myös Massospondyluksen kaltaisia prosauropodeja sekä teropodeja, kuten Coelophysis.
Heterodontosaurus nimettiin hampaidensa mukaan. Sillä oli kolmenlaisia hampaita, toisin kuin useimmilla dinosauruksilla tai matelijoilla ylipäätänsä. Heterodontosauruksella oli hampaaton nokka, terävät etuhampaat, pitkät kulmahampaat ja korkeakruunuiset poskihampaat, jotka sopivat kasvien hienontamiseen. Kulmahampaitaan se todennäköisesti käytti juurien ylöskaivamiseen, kilpailijoiden uhkaamiseen tai tehdäkseen vaikutuksen mahdolliseen parittelukumppaniin. On mahdollista, että vain uroksilla oli syöksyhampaat, mutta asiasta ei ole varmuutta.
Heterodontosaurus tucki
Heterodontosauruksen kallo, jossa kulmahampaat näkyvät selvästi.
Kahal Shalomin synagoga

| Kahal Shalomin synagoga> Συναγωγή Καχάλ Σαλόμ |
| --- | --- |
 Kahal Shalomin synagoga.
Sijainti:  Ródoksen vanhakaupunki, Ródoksen kaupunki, Ródos, Etelä-Egean saaret, Kreikka
Koordinaatit:  36°26′32″N, 28°13′49″E
Rakennustyyppi:  synagoga
Valmistumisvuosi:  1577
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Kahal Shalomin synagoga (hepr. ‏בית הכנסת קהל קדוש שלום‎, kreik. Συναγωγή Καχάλ Σαλόμ, Synagogí Kachál Salóm) on sefardijuutalainen synagoga Ródoksen kaupungissa Ródoksen saarella Kreikassa. Vuonna 1577 rakennettu synagoga on Kreikan vanhin edelleen käytössä oleva. Se sijaitsee Ródoksen vanhankaupungin alueella.
Historia

Osmanien valtakunnan aikaan Ródoksen juutalaiset vaurastuivat ja monia muualta karkotettuja sefardijuutalaisia asettui Ródoksen kaupunkiin, minne rakennettiin yhteensä kuusi synagogaa. Kahal Shalom oli niistä ainoa, joka selvisi toisen maailmansodan pommituksista.
Aiheesta muualla

Kuvia tai muita tiedostoja aiheesta Kahal Shalomin synagoga Wikimedia Commonsissa
Ródoksen juutalaisyhteisön sivut (Arkistoitu – Internet Archive)
United States Holocaust Memorial Museumin lyhyt esitys Ródoksen juutalaisten historiasta (Arkistoitu – Internet Archive)
Kahal Shalomin synagoga sisältä.
Harmaapukuinen mies

| Harmaapukuinen mies> The Man in the Gray Flannel Suit |
| --- | --- |

Ohjaaja:  Nunnally Johnson
Käsikirjoittaja:  Nunnally Johnson
Tuottaja:  Sloan Wilsonin romaaniin
Säveltäjä:  Bernard Herrmann
Kuvaaja:  Charles G. Clarke
Leikkaaja:  Dorothy Spencer
Valmistustiedot
Valmistusmaa:  Yhdysvallat
Tuotantoyhtiö:  20th Century Studios
Levittäjä:  20th Century Studios Netflix
Ensi-ilta:  1956
Kesto:  153 minuuttia
Alkuperäiskieli:  englanti
Aiheesta muualla
IMDb
Elonet
AllMovie
Infobox OKNimi-testi OK: 
Harmaapukuinen mies (The Man in the Gray Flannel Suit) on Nunnally Johnsonin käsikirjoittama ja ohjaama yhdysvaltalainen romanttinen draamaelokuva vuodelta 1956. Sloan Wilsonin samannimiseen menestysromaaniin (suom. Tammi 1956) perustuvan tarinan pääosissa näyttelevät Gregory Peck ja Jennifer Jones. Muissa keskeisissä rooleissa ovat Fredric March ja Marisa Pavan.
Juoni

Toisessa maailmansodassa Tyynellämerellä ja Euroopassa palvellut entinen upseeri Tom Rath näkee kymmenen vuoden jälkeenkin yhä painajaisia taisteluista ja vahingossa asetoverilleen aiheuttamastaan kuolemasta. Hän muistelee myös Italiassa tapaamaansa Mariaa, mutta on onnellisesti naimisissa ja kolmen lapsen isä. Hänellä on rahahuolia, koska hänen palkkansa erään säätiön tiedottajana on pieni ja perheelle tulossa oleva perintökin vaarantuu lakisotkujen takia. Päivittäisillä junamatkoillaan Connecticutista Manhattanille ja takaisin Rath tutustuu liikemieheen, joka tarjoaa hänelle hyväpalkkaista paikkaa kaupallisessa televisioyhtiössä sen johtajan kaavaileman mielenterveyskampanjan kirjoittajana. Mies ottaa työn vastaan pitkin hampain lähinnä vaimonsa vaatimuksesta. Uudessa työssä miehen on entistä vaikeampaa tasapainoilla työn ja perhe-elämän välillä, mutta mies turvautuu rehellisyyteen ja saa arvostusta niin vaimoltaan kuin uudelta esimieheltäänkin. Hän saa kuulla siittäneensä pojan Marialle, haluaa rehellisyyden nimissä kertoa tästä myös vaimolleen ja päättää varmistaa myös italialaispoikansa tulevaisuuden.
Tarina on eräänlainen nykyajan moraliteetti: Gregory Peckin esittämä päähenkilö Tom Rath on tunneherkkä, kärsivällinen ja kunniallinen huolimatta sodan oloissa sattuneista lankeemuksistaan. Vaimo taas esitetään miestään vähättelevänä, itsekkään vaativana ja kuitenkin heikkona luonteena. Miehen esimies on työlleen omistautunut ja näin avioliittonsa ja tytärsuhteensa pilannut mainosyrittäjä, joka alkaa tarinan lopussa ymmärtää alaisensa Rothin kaltaisia miehiä, jotka haluavat ylläpitää tasapainoa kodin ja työn välillä.